- 2 Timoti
- <
- 4
- >

4
1 Nan no matan Moroaa ma Iesu Karisito iwaa naba ta ininte sin biaa di ta tino ma biaa di ta se met, ma amuina sin xan tsinap mii xan Maradaan, iaa ba tali abala totore watwat. 2 U na baais taman abia inesaait mamainaang; Taxaaturung sin no leng biaa no inaman di ba ta saan ngali alongmen u ma sin no leng di ba ta xap saan ngali longmien u; atutiki, imii, ma anaai di taman liliis adamis ma atixipei no totore. 3 Sinsa leng biaa naba ta xaalame, no inaman di ba xap saan ngali no asasing ta tutiik. Oro ngali amusili xadi no sasaae tsaa, di ba axumuli no unaasasing mii di. Ngali di ba asaaiti no unaasasing ngali paare taman senaara di ta saan ngali alongmen. 4 Di ba xap lolong sin soina, di ba lolong mu sin no tsintsin ta xaal sin xadi no iaaiaa ta xap so no. 5 Oro xuaam na suk leng axaau sin no mat laxen xalkale, tilwatwat ngali saaen sosong, taxaa watwat ngali baais taman inesaait mamainaang ngali taxaawiti ngali asen num no tinaxaa biaa Moroaa ta se tali sin iu.
6 Amuina sauna mu iaa ba se met ma nugu dal naba rue malen waain papan luxaal ngali tsutsungit laa sin Moroaa malen tinabel, ma leng a se xaalame ngali nugu tinapaas. 7 Iaa se sas lalon nugu inesas axaau ma iaa se araraai abala etsil ma iaa se taxaariiti abia tinaalnge. 8 Moroaa a se aturungi nugu bungwal malen iliil ina nugu namaang tutiik, Orong iwaa unininte tutiik naba ta tali sin iaa sin abia leng ina ininte ma a xap sin iaa mu, oro sin no inaman araraa bula di ta liliis ngali xan tsinap.
Xan no totore xasinge tsaa Pol
9 U na xosor puaa ngali xaalame isagaa sangan iaa. 10 Amuina Demas✡4:10 Plm 1:24 a se poroklii iaa, amuina asaansili buxa abala xolkolmoxo, ma ga se poroklii iaa ngali laa Tesalonika. Keresens a se laa Galeisia, ma Taitus✡4:10 Gal 2:3; Tai 1:4 a se laa Dalmatia. 11 Luk✡4:11 Plm 1:24 mu ila mii iaa. Giwaa Mak✡4:11 Apo 12:12, 25; 13:13; 15:37-39; Plm 1:24 ma gulu na xaalame tala, amuina Mak naba tiltsomi iaa sin nugu no tinaxaa. 12 Sin sa iaa se tulen Taitsikas✡4:12 Apo 20:4; Epe 6:21-22 laa Epeso. 13 Biaa u ba ta xaalame, u ba adi nugu uga disdis biaa iaa ta ngaalen mii Kapus tia Troaas. Ma u ba adi bula no buk ma nangaam adodolii biaa no buk di ta ulsi no ma xosaraa no taman xilkil ina no sipsip ma u na xaalame taman no.✡4:13 Apo 20:6
14 Aleksenda, iwaa untunumar ina ain, iwaa tii xosaraa xariin namaang tsaxa sin iaa. Orong naba xiis mulangenei saxawe tii xosaraa. 15 Iu bula u na tilaamamil sin, amuina awatwat ngali tilbanti xida no asasing biaa gita ta tali sin di.✡4:15 1Ti 1:20
16 Setauan sin nugu lalaamua ina ininte iaa tii papaare ngali tilkaali iaa, a xap xa na tiltsomi iaa, iaa sausawit ngali Moroaa naba xap xisi xadi no namaang. 17 Oro Orong atiltsomi iaa, ga awatwati iaa ngali taxaawiti no babaais taman inesaait mamainaang ngali no Gentail araraa di ba alongmen. Ma Orong ga gii mulangenai iaa sin ngutsina laion. 18 Ma Orong naba atoaa iaa sin no mat maarang ta tsaxa ma naba atsotsoi iaa lalon xan Maradaan nan abia xobel balalangit. Gita na tali minaalam laa sin laaliu. Aso.
Pol a putsangi axaau sin xapkap ina
19 Tali nugu titii sin Prisila ma Akuila✡4:19 Apo 18:2 ma di se araraa biaa di ta manman etudim lalon xan matenaanua Onesiporus.✡4:19 2Ti 1:16-17 20 Erastas✡4:20 Apo 19:22 a manman Korin o ila Tropimas✡4:20 Apo 20:4; 21:29 iaa poroklii lalon inaman laba Miletas amuina a maramase. 21 U na xonon ngali xaalame laamuaan uleng ina teslaxum*4:21 Teslaxum - No leng ina madil. naba ta tsap. Iubulas, Puden, Linas ma Kaludia balawaa xida no taamat lalon tinaalnge, di tali xadi titii xaalame sin iu.
22 Iwaa Orong naba manman mii nantanuaam. Moroaa sin xan a amiimiilam naba manman mii gim.

- 2 Timoti
- <
- 4
- >

✡4:10 4:10 Plm 1:24

✡4:10 4:10 Gal 2:3; Tai 1:4

✡4:11 4:11 Plm 1:24

✡4:11 4:11 Apo 12:12, 25; 13:13; 15:37-39; Plm 1:24

✡4:12 4:12 Apo 20:4; Epe 6:21-22

✡4:13 4:13 Apo 20:6

✡4:15 4:15 1Ti 1:20

✡4:19 4:19 Apo 18:2

✡4:19 4:19 2Ti 1:16-17

✡4:20 4:20 Apo 19:22

✡4:20 4:20 Apo 20:4; 21:29

*4:21 4:21 Teslaxum - No leng ina madil.

© 2024 Wycliffe Bible Translators, Inc.